19η Διδακτική ώρα

• Η Οργάνωση

***Ορισμός***

Είναι ο συνδυασμός

α) **των δομών** (θέσεων εργασίας, τμημάτων, σχέσεων εξουσίας, ιεραρχικών επιπέδων),

β) **των διαδικασιών** και

γ) **των κανόνων λειτουργίας,** ώστε να εξασφαλίζεται η αποτελεσματικότητα στην επιχείρηση

(ή στον οργανισμό).

***Χρησιμότητα***

Με τη λειτουργία αυτή γίνεται σαφές ποιος είναι υπεύθυνος

**(α)** για την εφαρμογή μιας δράσης,

**(β)** τη λήψη μιας απόφασης,

**(γ)** τα είδη διαδικασιών και κανόνων, σύμφωνα με τα οποία επιλύονται τα προβλήματα σε έναν οργανισμό, όπως η επιχείρηση, το σχολείο κτλ.

***περιεχόμενο***

Επομένως, η οργάνωση είναι η διαδικασία με την οποία το σύνολο των εργασιών

που απαιτούνται για την επίτευξη των στόχων της επιχείρησης

α) ταξινομείται σε επιμέρους καθήκοντα,

β) κατανέμεται στα κατάλληλα στελέχη,

γ) στα οποία αναθέτονται παράλληλα οι σχετικές ευθύνες και

δ) διαθέτονται οι κατάλληλοι πόροι.

***Προϋπόθεση***

Η λειτουργία αυτή καθιστά αναγκαία την ύπαρξη ενός "οργανισμού"

**με συγκεκριμένη δομή και λειτουργική διάρθρωση.**

Η επιχείρηση αποτελεί μία μορφή τέτοιου οργανισμού που ασχολείται με παραγωγικές δραστηριότητες με σκοπό την επίτευξη κέρδους.

***δομή και διάρθρωση***

Επομένως, η οργάνωση εκφράζεται συνήθως με:

α. Οργανόγραμμα, το οποίο παρουσιάζει την οργανωτική διάρθρωση, δηλ. μια σχηματική απεικόνιση

σε διάγραμμα διευθύνσεων, τμημάτων κτλ. που υπάρχουν σε μια επιχείρηση.

β. Καταμερισμό των εργασιών.

γ. Εκχώρηση εξουσίας σε χαμηλότερα κλιμάκια διοίκησης.

δ. Τμηματοποίηση των λειτουργιών ή με άλλη μορφή τμηματοποίησης.

• Η Διεύθυνση

***Ορισμός***

Η διεύθυνση αφορά τη σωστή διοίκηση του ανθρώπινου παράγοντα.

Είναι, δηλαδή,

(α) η καθοδήγηση, (β) η ενθάρρυνση και (γ) η ενεργοποίηση του ανθρώπινου δυναμικού της επιχείρησης

για την καλύτερη δυνατή επίτευξη των στόχων τόσο μακροχρόνια όσο και βραχυχρόνια.

Η λειτουργία της διεύθυνσης **ξεπερνά τα όρια της απλής έκδοσης οδηγιών και εντολών**

από τα ανώτερα προς τα κατώτερα στελέχη της επιχείρησης.

***Εργαλεία και προϋποθέσεις αποτελεσματικής διεύθυνσης***

1. Αποτελεσματική διεύθυνση σημαίνει και **αποτελεσματική επικοινωνία**

μεταξύ των μελών μιας επιχείρησης.

Πολλά προβλήματα μέσα στην επιχείρηση δημιουργούνται από έλλειψη επικοινωνίας.

Η συνεχής πληροφόρηση που απαιτείται σήμερα για την εκτέλεση των βασικών δραστηριοτήτων μιας επιχείρησης καθιστά την επικοινωνία απαραίτητο εργαλείο της αποτελεσματικής διεύθυνσης.

1. **Η διαμόρφωση κλίματος συνεργασίας και κατανόησης** μεταξύ των στελεχών της επιχείρησης είναι πλέον απαραίτητη προϋπόθεση για την ομαλή λειτουργία και ανάπτυξη της, ο πλαίσιο του σκληρού ανταγωνισμού που αντιμετωπίζει.

Είναι ευθύνη της διεύθυνσης να ενεργοποιεί όλες τις ικανότητες των ανθρώπινων πόρων προς όφελος επιχείρησης, αλλά και του ίδιου του στελέχους της επιχείρησης.

• Ο **Έλεγχος**

***Ορισμός***

Είναι η **συστηματική παρακολούθηση των ενεργειών** των διάφορων μελών της επιχείρησης,

για την εξακρίβωση και τη διόρθωση τυχόν αποκλίσεων από τους στόχους που έχουν τεθεί.

***Επισημάνσεις***

1. Υπάρχουν **πολλοί τρόποι** με τους οποίους μπορεί να γίνει ο έλεγχος και ο σχεδιασμός του κατάλληλου συστήματος ελέγχου.
2. **Η λειτουργία του ελέγχου** **δεν είναι ανεξάρτητη** από τη λειτουργία του προγραμματισμού.

Οι δύο λειτουργίες είναι ή θα πρέπει να είναι **οργανικά δεμένες**.

1. **Η** **ανάπτυξη των κριτηρίων ελέγχου** δεν μπορεί να είναι αποκομμένη από τους στόχους

που έχουν τεθεί κατά τη διαδικασία.

### Ερωτήσεις Πανελληνίων Εξετάσεων τύπου Σωστού-Λάθους

1) Η λειτουργία του ελέγχου είναι ανεξάρτητη από τη λειτουργία του προγραμματισμού. (Γενικό 2002) και (Εσπερινό Επαναληπτικές 2006)

2) Στο πλαίσιο της οργάνωσης και διοίκησης (management), η λειτουργία του ελέγχου είναι ανεξάρτητη από τη λειτουργία του προγραμματισμού.

3) Η λειτουργία του ελέγχου δεν είναι ανεξάρτητη από την λειτουργία προγραμματισμού. (Γενικό 2009)

4) Η συστηματική παρακολούθηση των ενεργειών των διαφόρων μελών της επιχείρησης, για την εξακρίβωση και τη διόρθωση τυχόν αποκλίσεων από τους στόχους που έχουν τεθεί, ανήκει στη λειτουργία του Προγραμματισμού της Οργάνωσης και Διοίκησης-Management. (Επαναληπτικές 2010)

**Ερωτήσεις Πανελληνίων Εξετάσεων πολλαπλής επιλογής**

|  |
| --- |
| **1. Η ενεργοποίηση όλων των ικανοτήτων των ανθρώπινων πόρων προς όφελος της επιχείρησης, αλλά και του ίδιου του στελέχους της εντάσσεται στη λειτουργία:**  |
| α. | Του προγραμματισμού. β. της οργάνωσης  |
| **γ.** | Της διεύθυνσης. δ. του ελέγχου (Γενικό Επαναληπτικές) |

|  |
| --- |
| **2. Η Οργάνωση εκφράζεται συνήθως και με:**  |
| α. | Τα λειτουργικά προγράμματα δράσης. β. Το οργανόγραμμα  |
| γ. | Τη διαμόρφωση στρατηγικών και πολιτικών. δ. Τον καθορισμό στόχων (Εσπ.2007)  |

**3. Η εκχώρηση εξουσίας σε χαμηλότερα κλιμάκια διοίκησης συνδέεται με τη λειτουργία :**

α. του προγραμματισμού γ. της οργάνωσης

β. της διεύθυνσης δ. του ελέγχου (Γενικό Επαναληπτικές 2012)

**Ερωτήσεις Ανάπτυξης Πανελληνίων Εξετάσεων**

1) Από τις λειτουργίες της Οργάνωσης και ΔιοίκησηςManagement να περιγράψετε τις λειτουργίες της Διεύθυνσης και του Ελέγχου. (γενικό 2004)

2) Από τις λειτουργίες της Οργάνωσης και Διοίκησης-Management να περιγράψετε τη λειτουργία του ελέγχου. (Επαναλ.2009)

3) Από τις λειτουργίες της Οργάνωση και Διοίκησης- Management, να περιγράψετε: β. την Οργάνωση και να αναφέρεται με τι συνήθως εκφράζεται. (Επαναλ. 2007)

4) Από τις λειτουργίες της Οργάνωσης και Διοίκησης-Management να περιγράψετε τη λειτουργία της Διεύθυνσης. (γενικό 2010, επαναληπτικές 2013)

5) Από τις λειτουργίες της Οργάνωσης και Διοίκησης – Management να περιγράψετε :

α. την Οργάνωση και να αναφέρετε με τι συνήθως αυτή εκφράζεται

β. τη λειτουργία εκείνη που οδηγεί στην αναθεώρηση ή μη του Προγραμματισμού. (Επαναληπτικές 2011)

2.2.5. Ερωτήσεις βιβλίου

7. Ποιες λειτουργίες του management σας είναι χρήσιμες σε ατομικό επίπεδο, προκειμένου να είστε αποτελεσματικός;

(Απ: Προκειμένου κάποιος να είναι αποτελεσματικός και να εξασφαλίσει όσο το δυνατόν καλύτερη ποιότητα ζωής, πραγματοποιώντας τις μικρότερες δυνατόν θυσίες θα πρέπει να χρησιμοποιήσει όλες τις λειτουργίες του management.)

8. Ποιες λειτουργίες του management γίνονται στο σχολείο σας. Περιγράψτε τες.

(Απ: Ανάλυση του παραδείγματος του βιβλίου, σελίδα 59)

9.Ποιες από τις λειτουργίες του management μπορούν να ασκηθούν, προκειμένου να υλοποιηθεί σωστά μια πενθήμερη εκδρομή της τάξης σας;